Nova tehnologija Ford Pro lahko pomaga dostavnim podjetjem prihraniti ključne sekunde na vsakem postanku

* Tehnologija Ford Pro za pomoč pri dostavi Delivery Assist samodejno ugasne motor, zapre okna, zaklene vrata in vklopi varnostne utripalke, ko voznik ustavi dostavno vozilo
* Podjetja bi lahko pri vsakem postanku prihranila nekaj sekund, kar bi jim omogočilo več dostav, zagotovilo varnost dostavnih vozil, ko so brez nadzora, in zmanjšalo število opravil za voznike, ki imajo vedno polne roke dela
* Tehnologija je z modelnim letom 2025 na voljo z dostavniki (furgoni) [**E-Transit**](https://media.ford.com/content/fordmedia/feu/en/news/2024/04/23/go-further--charge-faster--ford-pro-boosts-segment-leading-e-tra.html) z električnim pogonom in Transit z dizelskim motorjem EcoBlue, ki so opremljeni s samodejnim menjalnikom; z njo bodo opremljeni tudi povsem novi dostavniki [**E‑Transit Custom**](https://media.ford.com/content/fordmedia/feu/en/news/2024/05/21/all-new--all-electric-e-transit-custom-van-ready-to-electrify-sm.html) in Transit Custom s samodejnim menjalnikom

**Dunton, Velika Britanija, 10. februarja 2025**– Valentinovo je praznik, ko ne smejo manjkati (in prav tako ne zamujati) cvetje, čokolade in romantična presenečenja. To je obenem zelo zahtevno obdobje za dostavna podjetja in v njih zaposlene voznike. Zdaj je podjetje Ford Pro razvilo novo tehnologijo, ki poenostavlja številne pomembne naloge, s katerimi se med postanki ubadajo vozniki dostavnikov.

Funkcija za pomoč pri dostavi Delivery Assist1 lahko samodejno ugasne motor, zapre okna, zaklene vrata in vklopi varnostne utripalke. To lahko podjetjem pomaga doseči večjo produktivnost, saj prihrani nekaj sekund na postanek in tako potencialno omogoči več dostav.

Tehnologija povečuje tudi varnost voznikov in upravljavcev voznih parkov, saj zagotavlja, da so dostavna vozila varna, tudi ko jih vozniki pri dostavi pošiljke do vrat zapustijo. Poleg tega je zasnovana tako, da zmanjšuje število opravil, ki si jih morajo vozniki zapomniti, in jim omogoča, da se osredotočijo na dostavo in okolico.

“Funkcija Delivery Assist skrajša voznikov seznam opravkov, poveča udobje na poti in za nekaj sekund skrajša vsak postanek pri dostavi, da lahko voznik hitreje dostavi več pošiljk. To je dobro tako za naše stranke kot tudi za njihove stranke – če jih razbremenimo cele palete drobnih opravil, pripomoremo k velikim spremembam,” je povedal Hans Schep, generalni direktor družbe Ford Pro v Evropi.

Ko voznik odda pošiljko, funkcija Delivery Assist poenostavi tudi postopek odhoda. Voznik lahko vozilo odklene z vgrajenim sistemom za vstop brez ključa, s pritiskom na zavorno stopalko pa ponovno zažene motor in vrne okna v prejšnji položaj. Prav tako lahko voznik samodejno delovanje oken, varnostnih utripalk in zaklepanja prilagodi svojim potrebam.

Funkcijo Delivery Assist je zasnovala Fordova oblikovalska skupina, osredotočena na uporabnike, ki je pripravila tudi inovacije, kot je na primer [**volan z možnostjo nagibanja**](https://media.ford.com/content/fordmedia/feu/en/news/2023/10/09/ford-pro-revolutionises-one-tonne-van-productivity-with-the-all-.html). Tehnologija je z modelnim letom 2025 na voljo z dostavniki [**E‑Transit**](https://media.ford.com/content/fordmedia/feu/en/news/2024/04/23/go-further--charge-faster--ford-pro-boosts-segment-leading-e-tra.html)2,3 in Transiti2,4 z dizelskim motorjem EcoBlue, ki so opremljeni s samodejnim menjalnikom; prve dostave kupcem so načrtovane od poletja 2025 naprej.

# # #

1Funkcija Delivery Assist je trenutno na voljo samo s furgonsko izvedbo modelov E‑Transit in Transit z dizelskim motorjem EcoBlue s samodejnim menjalnikom.

2Navedena poraba goriva/energije, izpusti CO2 in doseg z električnim pogonom po WLTP so določeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

3Doseg do 402 km temelji na povsem napolnjeni bateriji vozila E-Transit s podaljšanim dosegom. Ocenjeni doseg po svetovno usklajenem preskusnem postopku za lahka vozila (WLTP). Navedeni podatki so namenjeni za primerjave z drugimi vozili, testiranimi po enakih tehničnih postopkih. Dejanski doseg se lahko razlikuje glede na dejavnike (kot so npr. vremenski pogoji, način vožnje, profil poti, stanje vozila in stanje litij-ionske baterije).

4Ford Transit z 2,0-litrskim turbodizelskim motorjem EcoBlue – homologirani izpusti CO2 173–378 g/km, homologirana poraba goriva 6,6–14,4 l/100 km.

5Doseg do 337 km temelji na povsem napolnjeni bateriji vozila E-Transit Custom. Ocenjeni doseg po svetovno usklajenem preskusnem postopku za lahka vozila (WLTP). Navedeni podatki so namenjeni za primerjave z drugimi vozili, testiranimi po enakih tehničnih postopkih. Dejanski doseg se lahko razlikuje glede na dejavnike (kot so npr. vremenski pogoji, način vožnje, profil poti, stanje vozila in stanje litij-ionske baterije).

6Ford Transit Custom Plug-In Hybrid – homologirani izpusti CO2 33–50 g/km po WLTP, homologirana poraba goriva 1,4–2,2 l/100 km po WLTP in doseg z izključno električnim pogonom 44–56 km po WLTP. Transit Custom z 2,0-litrskim turbodizelskim motorjem EcoBlue – homologirani izpusti CO2 183–231 g/km, homologirana poraba goriva 7,0–8,8 l/100 km.